Settrington Rd 12 sijaitsee rauhallisella asuntoalueella. Lähimmälle metroasemalle on 1,5 km. Puistoalue on ihan talon takana, lapsille hyvä leikkipaikka, futiskenttä ym. Ihan lähellä on parikin hyvää ruokapaikkaa mm Grizzli ja italialainen. Gatwickiltä hyvä junayhteys Clapham Junction asemalle ja sieltä taksi 10 puntaa.
" Late check-in" maksu 151 € oli pieni yllätys koska olimme ilmoittaneet tuloajan mutta konehan oli tietysti hieman myöhässä. Nämä kannattaa varmasti selvittää etukäteen samoin kuin "late check-out" jos lähtee klo 10 am jälkeen. Sitä ei ollut nyt saatavilla mutta jos olisi ollut maksaisi saman 151€. Useat lennot lähtevät vasta illalla mutta matkalaukun voi viedä esim Victoria-asemalle säilytykseen. Junakin Gatwickiin lähtee sieltä.